AS แรลลี่ยาว! วิ่งต่อเกือบ 10% นิวไฮรอบ 7 ปี รับอุตฯ เกมขาขึ้น หนุนรายได้-กำไรโต
AS แรลลี่ยาว! วิ่งต่อเกือบ 10% นิวไฮรอบ 7 ปี รับอุตฯ เกมขาขึ้น หนุนรายได้-กำไรโต ล่าสุดอยู่ที่ 9.80 บาท บวก 0.85 บาท หรือ 9.50% มูลค่าซื้อขาย 112.65 ล้านบาท
AS แรลลี่ยาว! วิ่งต่อเกือบ 10% นิวไฮรอบ 7 ปี รับอุตฯ เกมขาขึ้น หนุนรายได้-กำไรโต ล่าสุดอยู่ที่ 9.80 บาท บวก 0.85 บาท หรือ 9.50% มูลค่าซื้อขาย 112.65 ล้านบาท
5 พ.ค. 2564

ผู้สื่อข่าวรายงานว่า ราคาหุ้น บริษัท เอเชียซอฟท์ คอร์ปอเรชั่น จำกัด (มหาชน) หรือ AS ล่าสุด ณ เวลา 16.01 น. อยู่ที่ 9.80 บาท บวก 0.85 บาท หรือ 9.50% สูงสุดที่ 9.90 บาท ต่ำสุดที่ 8.80 บาท ด้วยมูลค่าซื้อขาย 112.65 ล้านบาท ทั้งนี้ราคาหุ้น AS ปรับตัวขึ้นสูงสุดในรอบกว่า 7 ปี นับตั้งแต่ราคาหุ้นอยู่ที่ระดับ 10.25 บาท เมื่อวันที่ 14 ส.ค.2556

โดย บล.เอเซีย พลัส ระบุในบทวิเคราะห์ (19 เม.ย.) แนะนำ “ซื้อ” หุ้น AS ราคาเป้าหมาย 9.90 บาท/หุ้น ด้วยความน่าสนใจของแนวโน้มการเติบโตอุตสาหกรรมเกมโดยเฉพาะเกมบนมือถือ และแผนการเปิดตัวเกมใหม่ที่มากกว่าปีก่อนๆ เชื่อว่าจะช่วยหนุนรายได้และกำไรเติบโตต่อเนื่อง ขณะที่ราคาหุ้นซื้อขายที่ระดับ PER ค่อนข้างต่ำเมื่อเทียบกับ Peer ในต่างประเทศ
ทั้งนี้คาดกำไร AS ปี 2564 เท่ากับ 371 ล้านบาท เติบโต 21% เมื่อเทียบจากปีก่อน จากรายได้ให้บริการเกมเพิ่มขึ้น 15% เมื่อเทียบจากปีก่อน โดยวางแผนเปิดตัวเกมใหม่ 12 เกม แบ่งเป็นเกมบนมือถือจำนวน 8 เกม และเกมบน PC จานวน 4 เกม ซึ่งคาดว่าจะมีเกม IP ใหญ่ที่เป็นความหวังถึง 3 เกมด้วยกัน หนึ่งในนั้นคือเกม Real Yulgang จะเปิดให้ทดลองเล่นราวกลางเดือน เม.ย. และเปิดจริงในเดือน พ.ค. หนุนกำไรกลับมาแข็งแกร่งตั้งแต่ไตรมาส 2/64